Central Park
Store norske leksikon,Kunst og estetikk,Arkitektur og landskap,Landskapsarkitektur
Central Park er en park i New York. Den ligger midt på Manhattan og er ca. 3,5 km2 i utstrekning. Parken ble anlagt etter en konkurranse vunnet av landskapsarkitekten Frederic Law Olmsted i samarbeid med Calvert Vaux i 1858, og fullført rundt 1880.
Parken er et rekreasjonsområde midt i millionbyen, med muligheter for lek, sport og hvile, med zoologisk hage, småsjøer med båter, blomsterutstillinger med mer (etter mørkets frembrudd er den atskillig mindre idyllisk og attraktiv). Et nett av bilveier går gjennom gjennom parken.Ved parkens østside, mot den fasjonable gaten Fifth Avenue, ligger Metropolitan Museum of Art, ved vestsiden American Museum of Natural History. Les mer i Store norske leksikon New York hagekunst landskapsarkitektur